stanford-oval/wikipedia huggingface dataset:
โยรูชิกะ

| โยรูชิกะ (ヨルシカ) |
| --- | --- |
โลโก้ของโยรูชิกะ
ข้อมูลพื้นฐาน
ที่เกิด: ประเทศญี่ปุ่น
แนวเพลง: เจป็อป ร็อก ป็อป ป็อปร็อก
ช่วงปี: ค.ศ. 2017 (2017) – ปัจจุบัน
ค่ายเพลง: ยูนิเวอร์แซลมิวสิกเจแปน

เว็บไซต์: yorushika.com
โยรูชิกะ (ญี่ปุ่น: ヨルシカ; โรมาจิ: Yorushika) เป็นกลุ่มดนตรีร็อกญี่ปุ่นที่ก่อตั้งขึ้นในปี ค.ศ. 2010 สังกัดค่ายเพลงยูนิเวอร์แซลมิวสิกเจแปน (Universal Music Japan) สมาชิกประกอบด้วย นาบูนะ (N-buna) อดีตโปรดิวเซอร์ดนตรีโวคาลอยด์ และ Suis นักร้องหญิง ทั้งคู่ไม่เคยเปิดเผยใบหน้าต่อสาธารณะและจัดคอนเสิร์ตจำนวนไม่มาก นับมาจนถึงปัจจุบัน โยรูชิกะจัดคอนเสิร์ตเพียงสองครั้ง ครั้งแรกในเดือนกรกฎาคม ค.ศ. 2010 และอีกครั้งในเดือนสิงหาคม ค.ศ. 2019
ดนตรีของโยรูชิกะเป็นดนตรีที่รื่นเริง ซึ่งตรงข้ามกับเนื้อเพลงที่รุนแรงกว่า เนื้อเพลงมักเกี่ยวกับความรักและอารมณ์ของมนุษย์ และดึงมาจากงานวรรณกรรมของนักเขียนชาวญี่ปุ่น มาซูจิ อิบูเซะ (井伏鱒二) และนักเขียนชาวฝรั่งเศส ฌูล แวร์น ชื่อของวง "โยรูชิกะ" มาจากเนื้อเพลงในเพลงของวงเองชื่อเพลงว่า "คูโมะโทะยูเร" (ญี่ปุ่น: 雲と幽霊; โรมาจิ: Kumo to Yūrei) ซึ่งร้องว่า "Yoru shika mō nemurezu ni" (夜しかもう眠れずに หมายถึง "ฉันนอนได้เฉพาะตอนกลางคืน") โลโก้ของวงออกแบบเป็นรูปดวงตา หรืออาจมองได้เป็นดวงจันทร์สองดวงที่หันหน้าเข้าหากัน และเข็มนาฬิกาที่แสดงเวลา 6 นาฬิกา
แหล่งข้อมูลอื่น

เว็บไซต์ทางการ
แหม่มแก้มแดง

| แหม่มแก้มแดง |
| --- | --- |
สร้างโดย: บริษัท กัสท์ เอ็นเตอร์เทนเม้นท์ จำกัด
เขียนโดย: โสภี พรรณราย
กำกับโดย: ชานนท์ สมฤทธิ์
แสดงนำ: ชาคริต แย้มนาม ภีรนีย์ คงไทย
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 13 ตอน
การผลิต
ความยาวตอน: 135 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 24 มีนาคม พ.ศ. 2555 – 21 เมษายน พ.ศ. 2555
แหม่มแก้มแดง เป็นละครโทรทัศน์แนวโรแมนติก-คอมเมดี จากบทประพันธ์ของ โสภี พรรณราย  บทโทรทัศน์โดย ทองเอก ผลิตโดย บริษัท กัสท์ เอ็นเตอร์เทนเม้นท์ จำกัด ดำเนินงานสร้างโดย พอฤทัย ณรงค์เดช นำแสดงโดย ชาคริต แย้มนาม, ภีรนีย์ คงไทย ออกอากาศทุกวันศุกร์ เวลา 20.30 - 22.45 น. วันเสาร์-อาทิตย์ เวลา 20.15 - 22.30 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันที่ 24 มีนาคม พ.ศ. 2555 - 21 เมษายน พ.ศ. 2555
รายชื่อนักแสดง

ชาคริต แย้มนาม   รับบทเป็น   ณดล
ภีรนีย์ คงไทย   รับบทเป็น   อะนามิกา (อะนา)
วิริฒิพา ภักดีประสงค์   รับบทเป็น   เมธาวี (เม)
ทวีฤทธิ์ จุลละทรัพย์   รับบทเป็น   ณภัทร (ภัท)
พลังธรรม กล่อมทองสุข   รับบทเป็น   อัทธวุธ (อาร์ท)
เมย์ เฟื่องอารมย์   รับบทเป็น   นลิณา (นีน่า)
โชติกา วงศ์วิลาศ   รับบทเป็น   เกตนิการ์ (เกด)
นวินดา เบอร์ต๊อดตี้   รับบทเป็น   แพรวา (แพร)
ศิขรินธาร พลายเถื่อน   รับบทเป็น   ธัญญา
เพ็ญเพชร เพ็ญกุล   รับบทเป็น   พายัพ
สาวิตรี สามิภักดิ์   รับบทเป็น   พนารัตน์
ดิลก ทองวัฒนา   รับบทเป็น   กอบชัย
รอน บรรจงสร้าง   รับบทเป็น   เสรี
ดารณีนุช โพธิปิติ   รับบทเป็น   เจ๊แพนด้า
ศักดิเดช ศศิประภา   รับบทเป็น   จ๊อด (จอร์จ)
จอย ชวนชื่น   รับบทเป็น   ป้าศรี
ด.ญ.ซาช่า คริสเตนเซ่น รับบท อะนา วัยเด็ก
ไรอัน เท็ดเดอร์

| ไรอัน เท็ดเดอร์ |
| --- | --- |

ข้อมูลพื้นฐาน
ชื่อเกิด: ไรอัน เบนจามิน เท็ดเดอร์
รู้จักในชื่อ: เอเลียส ไรอัน "เอเลียส" เท็ดเดอร์
เกิด:  (1979-06-26) 26 มิถุนายน ค.ศ. 1979 (45 ปี) ทัลซา, โอคลาโฮมา, สหรัฐอเมริกา
แนวเพลง: ป็อปร็อก
อาชีพ: นักร้อง นักแต่งเพลง โปรดิวเซอร์
เครื่องดนตรี: ร้องนำ, กีตาร์โปร่ง, กีตาร์ไฟฟ้า, กีตาร์เบส, กลองชุด, เปียโน, คีย์บอร์ด, เครื่องสังเคราะห์เสียง, ออร์แกน, แฮมมอนด์ออร์แกน, กลองแทมเบอรีน, กลอคึนชปีล, เจมเบ, ไวบราโฟน, แคลริเน็ต
ช่วงปี: 1999 – ปัจจุบัน
ค่ายเพลง: โคลัมเบียเรเคิดส์ อินเตอร์สโคปเรเคิดส์ (2007–ปัจจุบัน)

เว็บไซต์: onerepublic.com
นักดนตรี
ไรอัน เบนจามิน เท็ดเดอร์ (Ryan Benjamin Tedder) (เกิด 26 มิถุนายน ค.ศ. 1979) เป็นนักร้อง นักแต่งเพลง โปรดิวเซอร์, และนักแสดงชาวอเมริกัน เป็นที่รู้จักดีในฐานะนักร้องนำของวงดนตรีแนวป็อปร็อก วันรีพับบลิก แม้ว่าเขาตัวคนเดียวจะเป็นนักแต่งเพลงและโปรดิวเซอร์ให้กับนักร้องมากมาย เช่น อะเดล, บียอนเซ่, เบอร์ดี, มารูนไฟฟ์, เดมี โลวาโต, เอลลี โกลดิง, บี.โอ.บี, เคลลี คลาร์กสัน, เค'นาน, แคร์รี อันเดอร์วูด, เจนนิเฟอร์ โลเปซ, จอร์ดิน สปาร์กส, เลโอนา ลูวิส, เกวิน เดอกรอว์, เซบาสเตียน อินกรอสโซ, จิม คลาส ฮีโรส์, วันไดเรกชัน, เจมส์ บลันต์, ฟาร์อีสต์มูฟเมนต์, พอล โอกเคนโฟลด์ และเอลลา เฮนเดอร์สัน
งานการผลิตเพลงและเขียนเพลงของเท็ดเดอร์ประสบความสำเร็จอย่างดี เพลง อะพอโลไจซ์ บลีดดิงเลิฟ เฮโล และเคาน์ติงสตาส์ ล้วนแล้วแต่เป็นหนึ่งในซิงเกิลที่ขายดีที่สุดในโลกตลอดกาล เมื่อต้นปี ค.ศ. 2014 นิตยสารบิลบอร์ดขนานนามเขาว่าเป็น "ราชาเพลงป็อปนอกเครื่องแบบ" (The Undercover King of Pop) และนำภาพเขาขึ้นปกนิตยสาร ในระหว่างไตรมาสสุดท้ายของปี ค.ศ. 2013 และไตรมาสแรกของปี ค.ศ. 2014 เพลงของเขาได้ติดชาร์ตท็อป 40 ถึงสี่เพลง เป็นสถิติที่ยังไม่เคยมีโปรดิวเซอร์หรือนักแต่งเพลงทำได้มาก่อน
เทศบาลเมืองฉะเชิงเทรา

| เทศบาลเมืองฉะเชิงเทรา |
| --- | --- |
เทศบาลเมือง
วัดโสธรวรารามวรวิหาร
   ตรา
สมญา: เมืองแปดริ้ว
ทม.ฉะเชิงเทราที่ตั้งของเทศบาลเมืองฉะเชิงเทราแสดงแผนที่จังหวัดฉะเชิงเทราทม.ฉะเชิงเทราทม.ฉะเชิงเทรา (ประเทศไทย)แสดงแผนที่ประเทศไทย
พิกัด: 13°41′25″N 101°04′13″E﻿ / ﻿13.69028°N 101.07028°E﻿ / 13.69028; 101.07028
ประเทศ:  ไทย
จังหวัด: ฉะเชิงเทรา
อำเภอ: เมืองฉะเชิงเทรา
จัดตั้ง: เป็นสุขาภิบาล พ.ศ. 2474 เป็นเทศบาลเมือง พ.ศ. 2478
การปกครอง
 • นายกเทศมนตรี: กลยุทธ ฉายแสง
พื้นที่
 • ทั้งหมด: 12.76 ตร.กม. (4.93 ตร.ไมล์)
ประชากร (2561)
 • ทั้งหมด: 39,233 คน
 • ความหนาแน่น: 3,074.69 คน/ตร.กม. (7,963.4 คน/ตร.ไมล์)
รหัส อปท.: 04240102
ที่อยู่ สำนักงาน: เลขที่ 1 ถนนจุลละนันทน์ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000
เว็บไซต์: www.tbmccs.go.th
 ส่วนหนึ่งของสารานุกรมประเทศไทย
เทศบาลเมืองฉะเชิงเทรา เป็นเทศบาลเมืองแห่งหนึ่ง ตั้งอยู่ริมฝั่งแม่น้ำบางปะกงในอำเภอเมืองฉะเชิงเทรา จังหวัดฉะเชิงเทรา ครอบคลุมพื้นที่ตำบลหน้าเมืองทั้งตำบล
ประวัติ

เทศบาลเมืองฉะเชิงเทราเดิมมีฐานะเป็นสุขาภิบาลเมืองฉะเชิงเทรา จัดตั้งขึ้นตามพระราชบัญญัติจัดการสุขาภิบาลตามหัวเมือง ร.ศ. 127 โดยให้ยกฐานะตำบลหน้าเมือง ที่ตั้งอำเภอเมืองขึ้นเป็น "สุขาภิบาลเมืองฉะเชิงเทรา มณฑลปราจีน" มีกรรมการสุขาภิบาลชุดแรก ประกอบด้วย พระยาสิทธิสินสาทร ข้าหลวงประจำจังหวัดในสมัยนั้นเป็นประธาน นายอำเภอและกรรมการอื่นอีกรวม 8 ท่าน เมื่อวันที่ 18 พฤศจิกายน พ.ศ. 2474 ต่อมาได้ยกฐานะขึ้นเป็น "เทศบาลเมืองฉะเชิงเทรา" ตามประกาศในราชกิจจานุเบกษาเล่มที่ 52 หน้า 1645 ลงวันที่ 10 ธันวาคม พ.ศ. 2478  มีเนื้อที่ 5.52 ตารางกิโลเมตร โดยมีพระยาพิพัฒน์ภูมิพิเศษ เป็นนายกเทศมนตรี มีสมาชิกสภาเทศบาลชุดเริ่มการ จำนวน 39 ท่าน และต่อมาได้มีพระราชกฤษฎีกาเปลี่ยนแปลงเขตเทศบาลเมืองจะเชิงเทรา จังหวัดฉะเชิงเทรา พ.ศ. 2516 ซึ่งประกาศในราชกิจจานุเบกษา เล่มที่ 90 ตอนที่ 180 ลงวันที่ 31 ธันวาคม พ.ศ. 2516 เปลี่ยนแปลงเขตเทศบาลจากเติมออกไปอีกรวมเป็นเนื้อที่เขตเทศบาลทั้งสิ้น 12.76 ตารางกิโลเมตร
อาณาเขต > ด้านเหนือ

ตั้งแต่หลักเชตที่ 1 ซึ่งตั้งอยู่วิมคลองลาวฝั่งใต้ ห่างจากศูนย์กลางทางหลวงแผ่มดินหมายเลข 304 ตอนมีนบุรี - ฉะเชิงเทรา ฟากตะวันตกตามแนวเส้นตั้งฉากระยะ 200 เมตร เสียบตามริมคลองลาวและคลองท่าไข่ไปทางทิศตะวันออกเฉียงใต้ ถึงหลักเขตที่ 2 ซึ่งตั้งอยู่ปลายถนนศุภกิจ ริมคลองท่าไข่
จากหลักเขตที่ 2 เป็นเส้นตรงไปทางทิศตะวันออกเฉียงเหนือ ถึงหลักเขตที่ 3 ซึ่งตั้งอยู่ริมคลองบ้านใหม่ฝังตะวันตก ห่างจากศูนย์กลางทางหลวงจังหวัดหมายเลข 3200 ฉะเชิงเทรา - บางน้ำเปรี้ยว วัดตามแนวคลองบ้านใหม่ ระยะ 400 เมตร
จากหลักเขตที่ 3 เลียบตามริมคลองบ้านใหม่ฝั่งตะวันตกไปทางทิตเหนือ ระยะ 1,000 เมตร ถึงหลักเขตที่ 4 ซึ่งตั้งอยู่ริมคลองบ้านใหม่
จากหลักเขตที่ 4 เป็นเส้นตั้งจากกับทางหลวงจังหวัดหมายเลข 3200 ฉะเชิงเทรา - บางน้ำเปรี้ยว ไปทางทิศตะวันออก ข้ามทางหลวงจังหวัดหมายเลข 3200 ฉะเชิงเทรา - บางน้ำเปรี้ยว ถึงหลักเขตที่ 5 ซึ่งตั้งอยู่ห่างจากศูนย์กลางทางหลวงจังหวัด หมายเลข 3200 ฉะเชิงเทรา - บางน้ำเปรี้ยว ตามแนวเส้นตั้งลาก ระยะ 200 เมตร
อาณาเขต > ด้านตะวันออก

จากหลักเขตที่ 5 เป็นเส้นขนานกับทางหลวงจังหวัดหมายเลข 3200 ฉะเชิงเทรา - บางน้ำเปรี้ยว ไปทางหิศใต้ถึงหลักเขตที่ 6 ซึ่งตั้งอยู่ริมแม่น้ำบางปะกงฝั่งเหนือ
จากหลักเขตที่ 6 เลียบตามแม่น้ำบางปะกงฝั่งเหนือไปทางทิศตะวันตกเถียงใต้ ถึงหลักเขตที่ 7 ซึ่งตั้งอยู่ห่างจากสะพาน ข้ามแม่น้ำบางปะกงฟากตะวันออก ตามแนวเส้นตั้งจาก ระยะ 200 เมตร
จากหลักเขตที่ 7 เป็นเส้นขนานกับทางหลวงแผ่นดินหมายเลข 304 ตอนฉะเชิงเทรา - พนมสารตาม ไปทางทิศตะวันออกเถียงใต้ ถึงหลักเขตที่ 8 ซึ่งตั้งอยู่ริมทางหลวงแผ่นดินหมายเลข 304 ตอนฉะเชิงเทรา - พนมสารคาม ฟากเหนือตรงสามแยกตัตกับทางหลวงแผ่นดินหมายเลข 315 ตอนพนัสนิคม - ฉะเชิงเทรา
อาณาเขต > ด้านใต้

จากหลักเขตที่ 8 เป็นเส้นตรงเลียบตามทางหลวงแผ่นดินหมายเลข 304 ตอนฉะเชิงเทรา - พนมสารคามไปทางทิศตะวันตก ข้ามทางหลวงแผ่นดินหมายเลข 304 ตอนฉะเชิงเทรา - พนมสารคาม แล้วหักเป็นเส้นตรง ถึงหลักเขตที่ 9 ซึ่งตั้งอยู่ห่างจากศูนย์กลางทางหลวงแผ่นดินหมายเลข 304 ตอนฉะเชิงเทรา - พนมสารคาม ฟากตะวันตก ตามแนวเส้นตั้งฉาก ระยะ 200 เมตร
จากหลักเขตที่ 9 เป็นเส้นขนานกับทางหลวงแผ่นดินหมายเลข 304 ตอนฉะเชิงเทรา - พนมสารคาม ไปทางทิศตะวันตกเสียงเหนือข้ามแม่น้ำบางปะกง ถึงหลักเขตที่ 10 ซึ่งตั้งอยู่ริมแม่น้ำบางปะกงฝั่งเหนือ
จากหลักเขตที่ 10 เสียบตามริมแม่น้ำบางปะกงฝั่งเหมือไปทางทิศใต้ ถึงหลักเขตที่ 11 ซึ่งตั้งอยู่ริมปากคลองศรีโสธร ฝั่งใต้ที่บรรจบกับแม่น้ำบางปะกง
จากหลักเขตที่ 11 เลียบตามริมคลองศรีโสธร ไปทางทิศตะวันตกเยงใต้ แล้วหักขนานกับถนนเข้าวัดโสธรฟากใต้ ตามแนวเส้นตั้งฉาก ระยะ 200 เมตร ถึงหลักเขตที่ 12 ซึ่งตั้งอยู่ริมทางหลวงแผ่นดินหมายเลข 365 บางปะกง - ฉะเชิงเทรา ฟากตะวันออก
จากหลักเขตที่ 12 เป็นเส้นตั้งจากกับทางหลวงแผ่นดินหมายเลข 314 (ถนนสิริโสธร) บางปะกง - ฉะเชิงเทรา ไปทางทิศตะวันตก ถึงหลักเขตที่ 13 ซึ่งตั้งอยู่ห่างจากศูนย์กลางทางหลวงแผ่นดินหมายเลข 314 บางปะกง - ฉะเชิงเทรา ฟากตะวันตก ตามแนวเส้นตั้งฉาก ระยะ 200 เมตร
อาณาเขต > ด้านตะวันตก

จากหลักเขตที่ 13 เป็นเส้นขนานกับทางหลวงแผ่นตินหมายเลข 314 บางปะกง - ฉะเชิงเทรา ไปทางทิศเหนือ ถึงหลักเขตที่ 14 ซึ่งตั้งอยู่ห่างจากศูนยักลางทางหลวงแผ่นดินหมายเลข 304 ตอนมีนบุรี - ฉะเชิงเทรา ฟากใต้ ตามแนวเส้นตั้งฉาก ระยะ 200 เมตร
จากหลักเขตที่ 14 เป็นเส้นขนานกับทางหลวงแผ่นดินหมายเลข 304 ตอนมีนบุรี - ฉะเชิงเทรา ไปทางทิศตะวันตก แล้ววกไปทางทิศเหนือบรรจบกับหลักเขตที่ 1
เทศบาลเมืองฉะเชิงเทรา มีอาณาเขตติดต่อดังนี้
ทิศเหนือ จดคลองลาวและคลองบ้านใหม่
ทิศใต้ ขนานกับถนนศุขประยูรในรัศมี 200 เมตร และแม่น้ำบางปะกง
ทิศตะวันออก จดแม่น้ำบางปะกงและขนานกับถนนศุขประยูรในรัศมี 200 เมตร
ทิศตะวันตก ขนานกับทางหลวงแผ่นดินหมายเลข 314 บางปะกง - ฉะเชิงเทรา ในรัศมี 200 เมตร
สภาพทางภูมิศาสตร์

เทศบาลเมืองฉะเชิงเหรา มีพื้นที่ 12.76 ตารางกิโลเมตร สภาพพื้นที่ภายในเขตเทศบาลเป็นที่ราบลุ่ม มีแม่น้ำบางปะกงไหลผ่านกลางเขตเทศบาล จากแนวเขตเทศบาลด้านทิศใต้ไปจดแนวเชตเทศบาลด้านทิศเหนือ
เขตการปกครอง

เทศบาลเมืองฉะเชิงเทรา มีเขตการปกครองครอบคลุมตำบลหน้าเมือง มีพื้นที่ 12.76 ตารางกิโลเมตร
ตราสัญลักษณ์

ตราประจำเทศบาลเมืองฉะเชิงเทรา เป็นตรารูปวงกลมซ้อนกัน 2 ชั้น วงกลมชั้นในประกอบด้วยตรานกยูงรำแพน ซึ่งเป็นตราประจำมณฑลปราจิณบุรี และปรากฏบนธงประจำกองลูกเสือมณฑลปราจีนบุรี วงกลมชั้นนอกเบื้องบนมีข้อความว่า "เทศบาลเมืองฉะเชิงเทรา" เบื้องล่างมีข้อความว่า "จังหวัดฉะเชิงเทรา" มีดอกประจำยามคั่นระหว่างข้อความ
การคมนาคม > รถไฟ

เทศบาลเมืองฉะเชิงเทรา ประกอบไปด้วยระบบขนส่งมวลชนทางรางคือสถานีรถไฟชุมทางฉะเชิงเทรา เป็นสถานีชุมทางสำหรับทางรถไฟสายตะวันออก และทางรถไฟสายชายฝั่งทะเลตะวันออก นอกจากนี้ยังมีป้ายหยุดรถอีก 1 แห่งในเขตเทศบาลเมืองฉะเชิงเทราคือ ที่หยุดรถไฟแปดริ้ว
การคมนาคม > รถโดยสาร

เทศบาลเมืองฉะเชิงเทรา ประกอบไปด้วยสถานีขนส่งผู้โดยสารจำนวน 1 สถานี ชื่อว่า สถานีขนส่งผู้โดยสารจังหวัดฉะเชิงเทรา อยู่ในความดูแลของเทศบาลเมืองฉะเชิงเทรา ตั้งอยู่บริเวณถนนสิริโสธร
การคมนาคม > ทางหลวงท้องถิ่น

เทศบาลเมืองฉะเชิงเทรา ประกอบไปด้วยทางหลวงท้องถิ่นที่ได้ขึ้นทะเบียนในระบบ (ทถ.6) และได้รับการกำหนดรหัสสายทางแล้ว จำนวน 6 สาย คือ
ถนนศรีโสธรตัดใหม่ (ทางหลวงท้องถิ่น ฉช.ถ 2-0001) ระยะทางประมาณ 2.156 กิโลเมตร
ถนนศุภกิจ (ทางหลวงท้องถิ่น ฉช.ถ 2-0002) ระยะทางประมาณ 1.06 กิโลเมตร
ถนนเทพคุณากร (ทางหลวงท้องถิ่น ฉช.ถ 2-0003) ระยะทางประมาณ 2.359 กิโลเมตร
ฉช.ถ 2-0004 ถนนหมู่บ้านวนาแลนด์ (ทางหลวงท้องถิ่น ฉช.ถ 2-0004) ระยะทางประมาณ 0.78 กิโลเมตร
ฉช.ถ 2-0005 ถนนเลียบทางรถไฟ (ทางหลวงท้องถิ่น ฉช.ถ 2-0005) ระยะทางประมาณ 1.025 กิโลเมตร
สถานที่ท่องเที่ยว > วัดโสธรวรารามวรวิหาร

วัดโสธรวรารามวรวิหาร ตั้งอยู่ถนนเทพคุณากร แต่เดิมมีชื่อว่า วัดหงษ์ ได้สร้างขึ้นในสมัยกรุงศรีอยุธยาตอนปลาย โดยมีหลวงพ่อพุทธโสธรซึ่งเป็นพระศักดิ์สิทธิ์คู่บ้านคู่เมืองประดิษฐานอยู่ในพระอุโบสถหลังใหม่ ซึ่งออกแบบพิเศษเฉพาะรัชกาลที่ 9 โดยมีลักษณะเป็นอาคารมีหลังคาแบบจตุรมุขอย่างปราสาทไทย มีความกว้าง 44.50 เมตร ความยาว 123.50 เมตร และตรงส่วนกลางพระอุโบสถมียอดมณฑปสูงถึง 85 เมตร ยอดมณฑปนั้นมีลักษณะเป็นฉัตร 5 ชั้น มีความสูง 4.90 เมตร และยอดฉัตรเป็นทองคำ น้ำหนัก 77 กิโลกรัม เมื่อก่อสร้างเสร็จจะเป็นพระอุโบสถที่มีขนาดใหญ่และสวยงามที่สุดในโลก
สถานที่ท่องเที่ยว > ตลาดบ้านใหม่

ตลาดบ้านใหม่ตั้งอยู่บนถนนศุภกิจภายในเมืองฉะเชิงเทรา เป็นตลาดริมแม่น้ำบางปะกงมีมาตั้งแต่สมัยรัชกาลที่ 5[ต้องการอ้างอิง] สมัยก่อนมีชาวจีนหลายเชื้อสาย ทั้งจีนฮกเกี้ยน จีนแต้จิ๋ว และจีนแคะ อาศัยอยู่จำนวนมาก เนื่องจากถนนหนทางยังมีไม่ทั่วถึงมากนัก การเดินทางของผู้คนส่วนใหญ่ที่อาศัยในสวนจึงจำเป็นต้องพึ่งพาแม่น้ำบางปะกงเป็นเส้นทางคมนาคมหลัก ตลอดทั้งวันจะเห็นเรือพาย เรือแจว และเรือโดยสารประจำทางแล่นขวักไขว่ไปมา ผู้คนที่อาศัยอยู่ในสวนฝั่งตรงข้ามจะพายเรือข้ามฝั่งมาขึ้นที่ท่าเรือหรือโป๊ะของร้านค้าและอาศัยฝากเรือ ผู้คนที่อยู่ไกลออกไปก็มักนั่งเรือประจำทางมายังตลาดบ้านใหม่เพื่อจับจ่ายใช้สอยซื้อของที่ตลาดแห่งนี้ เดิมที่นี่เคยมีโรงสี โรงรำ ร้านค้าข้าว ค้ารำ ซึ่งตั้งบ้านเรือนอยู่ริมน้ำและขนส่งสินค้าทางน้ำ ปัจจุบันไม่มีโรงสีและโรงรำต่าง ๆ แล้ว
ปัจจุบันที่นี่เป็นแหล่งการค้าขายของที่ระลึก ของเล่นโบราณ ไอศกรีมโบราณ และอื่น ๆ เป็นย่านชุมชนค้าขายของเก่า โดยเฉพาะอาหาร เช่น อาหารจีน อาหารไทย และอาหารประจำจังหวัด ร้านขายก๋วยเตี๋ยวแบบโบราณ ร้านกาแฟโบราณ เป็นต้น เป็นแหล่งท่องเที่ยวของชาวแปดริ้วและต่างจังหวัด
สถานที่ท่องเที่ยว > สวนสมเด็จพระศรีนครินทร์ ฉะเชิงเทรา

สวนสมเด็จพระศรีนครินทร์ ฉะเชิงเทรา เป็นสวนที่ตั้งอยู่ใจกลางเมืองรายล้อมไปด้วยอาคารที่ทำการของรัฐ โดยแต่ละหน่วยงานมีสวนของตนเองที่จัดแต่งให้สอดคล้องกับสวนใหญ่ ทางเข้าสวนมีหลายทาง แต่ละทางมีซุ้มประตูทางเข้าที่สวยงาม ถนนเดิมที่ผ่านกลางสวนมีคูน้ำขนาดใหญ่ที่มีน้ำสะอาดคู่ขนานไป ริมน้ำปลูกต้รนนทรีและปาล์มเรยงรายตามคูน้ำ ถนนแบ่งสวนออกเป็นสองฝั่ง ฝั่งด้านตรงข้ามศาลากลางจังหวัดมีอาคารทรงไทยซึ่งเป็นศาลาที่ประทับของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์เมื่อครั้งสเด็จมาเป็นประธานพิธีเปิดสวน ปัจจุบันใช้ในกิจกรรมหลายด้าน หน้าศาลามีต้นเฟื่องฟ้าทรงปลูกในวันสเด็จ
อีกฝั่งหนึ่งของถนนมีสนามฟุตบอล ติดกับสนามฟุตบอลเป็นที่ตั้งของ "สวนเกษม" มีรั้วกั้นและมีสวนที่ออกแบบสวยงามประกอบด้วยบึงที่มีน้ำใสสะอาด มีพรรณไม้ต่างๆ ปลูกตามริมน้ำ โดยเฉพาะปาล์มชนิดต่างๆ มีไม้ตัดแต่งพุ่มเป็นลวดลายและสีสันที่หลากหลาย รวมทั้งแปลงไม้ดอกจำนวนมาก บริเวณริมน้ำมีศาลาขนาดเล็กใหญ่และม้านั่งสบายเรียงรายเพื่อการนั่งพักผ่อน สวนแห่งนี้ยังมีสนามเด็กเล่นพร้อมเครื่องเล่นหลากหลายชนิด จึงมีประชาชนมาใช้พักผ่อนออกกำลังกายตั้งแต่เช้าตรู่ถึงตอนค่ำซึ่งจะมีไฟแสงสว่างเปิดรับกับแสงไฟประดับน้ำพุ
สถานที่ท่องเที่ยว > ศาลหลักเมืองฉะเชิงเทรา

ศาลหลักเมืองฉะเชิงเทรา ตั้งอยู่ถนนมรุพงษ์ อยู่ข้างโรงพยาบาลพุทธโสธร เป็นศาลหลักเมืองที่ก่อสร้างขึ้นมาใหม่  ภายในบริเวณศาลหลักเมืองมีศาลเจ้าพ่อหลักเมืองตั้งอยู่ จะเป็นศิลปะแบบจีน และภายในศาลหลักเมือง มีเสาหลักอีก 2 เสา เสาแรกสร้างเมื่อ พ.ศ. 2377 ส่วนเสาที่สองสร้างเมื่อปี พ.ศ. 2438
วัดโสธรวรารามวรวิหาร
โยมาวาริ เนโกะ

ซีรีส์มังงะญี่ปุ่น
| --- | --- |
โยมาวาริ เนโกะ
夜廻り猫 (Yomawari Neko)
มังงะ
เขียนโดย: คาโอรุ ฟูกายะ [ja]
สำนักพิมพ์: เอ็นเตอร์เบรน (พ.ศ. 2559) โคดันชะ (พ.ศ. 2560–ปัจจุบัน)
นิตยสาร: คอมิกวอร์กเกอร์ (22 กุมภาพันธ์ พ.ศ. 2559 – 12 กรกฎาคม พ.ศ. 2559) Moae (23 มีนาคม พ.ศ. 2560 – 14 ตุลาคม พ.ศ. 2565) คอมิกเดส์ (17 ตุลาคม พ.ศ. 2565 – ปัจจุบัน)
กลุ่มเป้าหมาย: เซเน็ง
วางจำหน่ายตั้งแต่: 22 กุมภาพันธ์ พ.ศ. 2559 – ปัจจุบัน
จำนวนเล่ม: 9
อนิเมะโทรทัศน์
กำกับโดย: คาซูมะ ทาเกตานิ
เขียนบทโดย: ฮิโรโกะ คานาซูงิ
ดนตรีโดย: เค็นอิจิ มาเอยามาดะ
สตูดิโอ: โชงากูกังมิวสิกแอนด์ดิจิตัลเอ็นเตอร์เทนเมนต์
เครือข่าย: เอ็นเอชเคเจเนรัลทีวี
ฉาย:  14 มีนาคม พ.ศ. 2566  –  กำหนดการ
โยมาวาริ เนโกะ (ญี่ปุ่น: 夜廻り猫; โรมาจิ: Yomawari Neko; แปลว่า "แมวผู้เฝ้ายามกลางคืน" เป็นซีรีส์มังงะญี่ปุ่น แต่งเรื่องและวาดภาพโดยคาโอรุ ฟูกายะ เดิมเผยแพร่ทางบัญชีทวิตเตอร์ของผู้เขียนในเดือนตุลาคม พ.ศ. 2558 ซีรีส์เดิมได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือมังงะรวมเล่ม (ทังโกบง) 1 เล่มในเดือนมิถุนายน พ.ศ. 2559 ภายหลังสำนักพิมพ์โคดันชะได้ลิขสิทธิ์ตีพิมพ์ ตีพิมพ์เล่มหนึ่งซ้ำและตีพิมพ์เล่มต่อ วางจำหน่ายถึงเล่มที่ 9 เมื่อเดือนพฤศจิกายน พ.ศ. 2565 ซีรีส์อนิเมะดัดแปลงผลิตโดยสตูดิโอโชงากูกังมิวสิกแอนด์ดิจิตัลเอ็นเตอร์เทนเมนต์ มีกำหนดออกอากาศในเดือนมีนาคม พ.ศ. 2566
มังงะได้รับรางวัลชนะเลิศสาขาเรื่องสั้นในงานรางวัลวัฒนธรรมเทซูกะ โอซามุครั้งที่ 21
The manga won the Short Story Award at the 21st Tezuka Osamu Cultural Prize.
แหล่งข้อมูลอื่น

เว็บไซต์ทางการที่ Moae (ญี่ปุ่น)
โยมาวาริ เนโกะ (มังงะ) ที่เครือข่ายข่าวอนิเมะ
โรดบล็อก: เอ็นด์ออฟเดอะไลน์

โรดบล็อก: เอ็นด์ออฟเดอะไลน์ (Roadblock: End of the Line) เป็นรายการเพย์-เพอร์-วิวมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดยดับเบิลยูดับเบิลยูอี(WWE) วันที่ 18 ธันวาคม ค.ศ. 2016 ที่สนามPPG Paints Arena เมืองพิตต์สเบิร์ก, รัฐเพนซิลเวเนีย, สหรัฐอเมริกา เป็นการแสดงของนักมวยปล้ำค่ายรอว์ และ205 Live ของนักมวยปล้ำครุยเซอร์เวท
ผล

| ลำดับ |  | กำหนด | เวลา |
| --- | --- | --- | --- |
| 1P | Rusev (with Lana) ชนะ Big Cass (พร้อม Enzo Amore) โดยเคาต์เอาต์ | แมตช์เดี่ยว | 4:30 |
| 2 | Cesaro and Sheamus ชนะ The New Day (Big E และ Kofi Kingston) (c) (พร้อม Xavier Woods) | ชิงแชมป์ WWE Raw Tag Team Championship | 10:10 |
| 3 | Sami Zayn ชนะ Braun Strowman โดยปล้ำจนครบเวลาที่กำหนด | แมตช์ที่มีเวลาจำกัด 10 นาที | 10:00 |
| 4 | Seth Rollins ชนะ Chris Jericho | แมตช์เดี่ยว | 17:05 |
| 5 | Rich Swann (c) ชนะ T.J. Perkins และ Brian Kendrick | สามเส้าชิงแชมป์ WWE Cruiserweight Championship | 6:00 |
| 6 | Charlotte Flair ชนะ Sasha Banks (c) 3–2 ในการต่อเวลา | 30 นาที Iron Man match ชิงแชมป์ WWE Raw Women's Championship | 34:45 |
| 7 | Kevin Owens (c) ชนะ Roman Reigns โดยทำฟาล์ว | ชิงแชมป์ WWE Universal Championship | 23:20 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  P –  หมายถึงโชว์ก่อนเริ่มรายการ
แหล่งข้อมูลอื่น

Roadblock Official Website
โรงแรมบริสตอลพาเลซ

| โรงแรมบริสตอลพาเลซ |
| --- | --- |
โรงแรมบริสตอลพาเลซ ถ่ายในปี 2011
โรงแรมในเครือ: Gruppo Duetorrihotels Spa
ข้อมูลทั่วไป
เปิดใช้งาน: 1905; 119 ปีที่แล้ว (1905)
การออกแบบและการก่อสร้าง
สถาปนิก: ดารีโอ คาร์โบเน
โรงแรมบริสตอลพาเลซ เป็นโรงแรมหรูระดับ 4 ดาวในเมืองเจโนวา บนถนน Via XX Settembre
ประวัติ

โรงแรมได้รับการออกแบบโดย ดารีโอ คาร์โบเน และสร้างขึ้นในปี 1905 ในช่วงสงครามโลกครั้งที่ 2 ได้เป็นที่ตั้งกองบัญชาการของกองทัพเยอรมัน เมื่อสิ้นสุดสงคราม ได้ใช้เป็นที่ตั้งของคณะกรรมการปลดปล่อยแห่งชาติ
โรงแรมได้ต้อนรับแขกที่มีชื่อเสียง เช่น จักรพรรดิฮิโรฮิโตะแห่งญี่ปุ่น นักเขียน Edmondo De Amicis, Luigi Pirandello และ Gabriele D' Annunzio ในปี 1926 อัลเฟรด ฮิตช์ค็อกพักอยู่ในโรงแรมระหว่างถ่ายทำภาพยนตร์เรื่อง The Pleasure Garden
การเสด็จประพาสยุโรปครั้งที่ 2

ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว เมื่อปี 2450 พระองค์ได้เสด็จมาประทับเสวยพระกระยาหารว่างที่โรงแรมแห่งนี้เมื่อวันเสาร์ที่ 27 เมษายน 2450 หลังจากเสด็จไปทอดพระเนตรสุสานกัมโป ซานโต ซึ่งโรงแรมแห่งนี้พระเจ้าลูกยาเธอ พระองค์เจ้ารพีพัฒนศักดิ์ (ต่อมาคือพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์) ได้เสด็จมาประทับและได้เฝ้ารับเสด็จ
โทโยะ (จังหวัดเอฮิเมะ)

โทโยะ (ญี่ปุ่น: 東予市; โรมาจิ: Tōyo-shi) เป็นนครในจังหวัดเอฮิเมะ ประเทศญี่ปุ่น เมืองโทโยะก่อตั้งในวันที่ 1 มหราคม ค.ศ. 1971 ส่วนตัวนครโทโยะจัดตั้งขึ้นในวันที่ 1 ตุลาคม ค.ศ. 1972
ณ ค.ศ. 2003 นครนี้มีประชากรประมาณ 32,652 คน และความหนาแน่นที่ 441.90 คนต่อตารางกิโลเมตร มีพื้นที่ทั้งหมด 73.89 ตารางกิโลเมตร
ณ วันที่ 1 พฤศจิกายน ค.ศ. 2004 โทโยะ ร่วมกับเมืองโคมัตสึและทัมบาระ (ทั้งสองเมืองอยู่ในอำเภอชูโซ) ถูกผนวกเข้ากับนครไซโจที่ขยายตัวอยู่ และไม่ได้มีสถานะเทศบาลอิสระอีกต่อไป
เวอร์จินแอตแลนติก

เวอร์จินแอตแลนติก (อังกฤษ: Virgin Atlantic) เป็นสายการบินสัญชาติอังกฤษ โดยมีฐานการบินในท่าอากาศยานฮีทโธร์วและท่าอากาศยานแมนเชสเตอร์ เวอร์จินแอตแลนติกทำการบินไปยังจุดหมายปลายทาง 31 แห่งในแอฟริกา เอเชีย ยุโรป และอเมริกาเหนือ เวอร์จินแอตแลนติกก่อตั้งขึ้นในปี ค.ศ. 1984 ในชื่อ บริติชแอตแลนติกแอร์เวย์ โดยเดิมแรนดอล์ฟ ฟิลด์สและอาลัน เฮลลารี ผู้ก่อตั้งสายการบิน มีแผนที่จะทำการบินในเส้นทางลอนดอน-หมู่เกาะฟอล์กแลนด์ ต่อมาได้มีการเปลี่ยนชื่อเป็นเวอร์จินแอตแลนติกแอร์เวย์ หลังจากฟิลด์สขายหุ้นส่วนทั้งหมดให้แก่ริชาร์ด แบรนสัน หลังจากเกิดข้อโต้แย้งในการบริหารสายการบิน[ต้องการอ้างอิง] สายการบินได้ดำเนินการเที่ยวบินแรกจากลอนดอนสู่นวร์กในวันที่ 22 มิถุนายน ค.ศ. 1984
กิจการองค์กร > กรรมสิทธิ์บริษัท

เวอร์จินกรุ๊ปได้ขายหุ้น 49% ให้กับสิงคโปร์แอร์ไลน์ในปี 1999 เป็นเงิน 600 ล้านปอนด์ ในวันที่ 14 พฤษภาคม ค.ศ. 2008 สิงคโปร์แอร์ไลน์ได้ประกาศเสนอขายหุ้นเวอร์จินแอตแลนติก และยอมรับต่อสาธารณะว่าสัดส่วนการถือหุ้นในสายการบินนั้น "มีประสิทธิภาพต่ำ"
ในเดือนพฤศจิกายน ค.ศ. 2010 มีรายงานว่าเวอร์จินแอตแลนติกได้มอบหมายให้ด็อยท์เชอบังค์ในการทบทวนแผนการเชิงกลยุทธ์สำหรับสายการบินภายหลังการร่วมมือกันระหว่างบริติชแอร์เวย์และอเมริกันแอร์ไลน์ ในเดือนกุมภาพันธ์ ค.ศ. 2011 ได้มีการยืนยันว่าสมาชิกของพันธมิตรสกายทีม แอร์ฟรานซ์-เคแอลเอ็มและเดลตาแอร์ไลน์ได้ให้โกลด์แมน แซคส์ เป็นที่ปรึกษาและให้คำแนะนำเกี่ยวกับแนวทางที่เป็นไปได้ร่วมกันสำหรับเวอร์จินแอตแลนติก และมีสายการบินเอทิฮัดและอินเตอร์เนชันแนลแอร์ไลน์กรุ๊ปที่มีรายงานความสนใจในข้อตกลงอีกด้วย โดยวิลลี วอลช์ ซีอีโอของไอเอจีสนใจเฉพาะช่องบินที่ท่าอากาศยานฮีทโธรว์เท่านั้น
เมื่อวันที่ 11 ธันวาคม ค.ศ. 2012 เดลตาแอร์ไลน์ยืนยันการซื้อหุ้น 49% ของสิงคโปร์แอร์ไลน์ในเวอร์จินแอตแลนติกในราคา 224 ล้านปอนด์ โดยมีแผนจะพัฒนากิจการร่วมค้าข้ามมหาสมุทรแอตแลนติก การโอนย้ายการถือหุ้นนี้ได้รับการอนุมัติจากสหรัฐอเมริกาและสหภาพยุโรปในวันที่ 20 มิถุนายน ค.ศ. 2013 และการซื้อเสร็จสมบูรณ์ในวันที่ 24 มิถุนายน
ในเดือนกรกฎาคม ค.ศ. 2017 เวอร์จินกรุ๊ปตกลงที่จะขายหุ้น 31% ในสายการบินให้กับแอร์ฟรานซ์-เคแอลเอ็ม ในราคา 220 ล้านปอนด์ ด้วยอัตราการถือหุ้น 20% ข้อตกลงดังกล่าวล้มเหลวในปลายปี 2019
กิจการองค์กร > สำนักใหญ่

สำนักงานใหญ่ของเวอร์จินแอตแลนติก หรือที่รู้จักในชื่อ เดอะวีแอชคิว ตั้งอยู่ในเขตธุรกิจในเมืองครอว์ลีย์ ประเทศอังกฤษ ใกล้กับท่าอากาศยานแกตวิก ซึ่งก็เป็นที่ตั้งของเวอร์จินแอตแลนติกฮอลิเดย์อีกด้วย บริษัทดำเนินงานสำนักงานและศูนย์รับเรื่องหลายแห่งทั่วสหราชอาณาจักร รวมถึงสำนักงานขนาดใหญ่ในเมืองสวอนซี เวลส์ ซึ่งเป็นฐานสำหรับการจอง การขาย การเคลมสัมภาระและการติดตาม การสนับสนุนทางเว็บไซต์ และแผนกลูกค้าสัมพันธ์
เวอร์จินแอตแลนติกมีสำนักงานระหว่างประเทศในแอตแลนตา บาร์เบโดส เกรทเทอร์เดลี โจฮันเนสเบิร์ก เลกอส และเซี่ยงไฮ้[ต้องการอ้างอิง]
จุดหมายปลายทาง

เวอร์จินแอตแลนติกให้บริการเที่ยวบินสู่จุดหมายปลายทาง 32 แห่งในสหรัฐอเมริกา แคริบเบียน แอฟริกา ตะวันออกกลาง และเอเชีย
จุดหมายปลายทาง > ข้อตกลงการบินร่วม

ณ เดือนตุลาคม ค.ศ. 2023 เวอร์จินแอตแลนติกได้ทำข้อตกลงการบินร่วมกับสายการบินดังต่อไปนี้:
แอโรเม็กซิโก
แอร์ฟรานซ์ (คู่กิจการร่วมค้า)
แอร์นิวซีแลนด์
เดลตาแอร์ไลน์ (คู่กิจการร่วมค้า)
อินดิโก
เคแอลเอ็ม (คู่กิจการร่วมค้า)
โคเรียนแอร์
กลุ่มสายการบินลาตัม
มิดเดิลอีสต์แอร์ไลน์
สิงคโปร์แอร์ไลน์
เวอร์จินออสเตรเลีย
เวสต์เจ็ต
จุดหมายปลายทาง > ข้อตกลงระหว่างสายการบิน

ณ เดือนตุลาคม ค.ศ. 2023 เวอร์จินแอตแลนติกได้ทำข้อตกลงกับสายการบินดังต่อไปนี้:
อีเจียนแอร์ไลน์
แอร์ลิงกัส
แอร์อินเดีย
แอร์ลิงก์
แอร์มอลตา
แอร์เซอร์เบีย
บัลแกเรียแอร์
บริติชแอร์เวย์
แคริบเบียนแอร์ไลน์
ฮาวาเอียนแอร์ไลน์
ฮ่องกงแอร์ไลน์
ไอซ์แลนด์แอร์
อิตาแอร์เวย์
เคนยาแอร์เวย์
สแกนดิเนเวียนแอร์ไลน์ซิสเต็ม
ตัปปูร์ตูกัล
ทารูม
เตอร์กิชแอร์ไลน์
วิสตารา
ฝูงบิน > ฝูงบินปัจจุบัน

ณ เดือนตุลาคม ค.ศ. 2023 เวอร์จินแอตแลนติกมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ที่นั่ง> F | ที่นั่ง> C | ที่นั่ง> Y | ที่นั่ง> ทั้งหมด | อ้างอิง | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ330-300 | 10 | — | 31 | 48 | 185 | 264 |  | จะถูกปลดประจำการและทดแทนด้วยแอร์บัส เอ330-900 |
| แอร์บัส เอ330-900 | 4 | 12 | 32 | 46 | 184 | 262 |  | เดิมสั่งซื้อ 14 ลำพร้อม 6 ตัวเลือก เปลี่ยน 2 ตัวเลือกเป็นคำสั่งซื้อในเดือนกรกฎาคม ค.ศ. 2022 เริ่มส่งมอบในเดือนตุลาคม ค.ศ. 2022 เพื่อทดแทนแอร์บัส เอ330-300 |
| แอร์บัส เอ350-1000 | 10 | 4 | 44 | 56 | 235 | 335 |  | เดิมสั่งซื้อ 12 ในเดือนกรกฎาคม ค.ศ. 2016 สั่งซื้อเพิ่ม 2 ลำในเดือนธันวาคม ค.ศ. 2021, ส่งมอบในปี 2023 และ 2024. |
| แอร์บัส เอ350-1000 | 10 | 4 | 16 | 56 | 325 | 397 |  | เดิมสั่งซื้อ 12 ในเดือนกรกฎาคม ค.ศ. 2016 สั่งซื้อเพิ่ม 2 ลำในเดือนธันวาคม ค.ศ. 2021, ส่งมอบในปี 2023 และ 2024. |
| โบอิง 787-9 | 17 | — | 31 | 35 | 198 | 264 |  |  |
| รวม | 41 | 16 |  |  |  |  |  |  |
เวอร์จินแอตแลนติกมีอายุฝูงบินเฉลี่ย 7 ปี
แอร์บัส เอ330-300
แอร์บัส เอ330-900
แอร์บัส เอ350-1000
โบอิง 787-9